বসন্ত উধাও, ‘হট’ ডে কলকাতায়! গরমের সতর্কতা জারি হাওয়া অফিসের

কলকাতা: দক্ষিণবঙ্গে আরও বাড়বে গরমের দাপট (West Bengal Weather Update)। হাওয়া অফিস জানিয়েছে, আগামী কয়েকদিন তাপমাত্রা স্বাভাবিকের চেয়ে অনেকটাই বেশি থাকবে। কলকাতা সহ দক্ষিণবঙ্গে আপাতত বৃষ্টির সম্ভবনা নেই। আবহাওয়া থাকবে শুকনো।

গরমের দাপটে বাড়বে অস্বস্তি

আবহাওয়া দফতর জানিয়েছে, আগামী ২৪ ঘণ্টায় দিনের তাপমাত্রা দুই থেকে তিন ডিগ্রি বাড়তে পারে। তাপমাত্রা স্বাভাবিকের তুলনায় অন্তত চার ডিগ্রি বেশি থাকবে। গরমের অস্বস্তি সপ্তাহজুড়ে অনুভূত হবে।

আরও পড়ুন: টানা ছুটির জেরে অর্থবছর শেষের কাজ নিয়ে উদ্বেগ

উত্তরবঙ্গের বৃষ্টির সম্ভাবনা

উত্তরবঙ্গের বেশ কয়েকটি জেলায় রয়েছে বৃষ্টির পূর্বাভাস। দার্জিলিং ও কালিম্পঙে হালকা থেকে মাঝারি বৃষ্টির সম্ভবনা। এছাড়া, জলপাইগুঁড়ি, আলিপুরদুয়ার শনিবার হালকা বৃষ্টি হতে পারে। উত্তরবঙ্গের বাকি অংশে আপাতত বৃষ্টির সম্ভাবনা নেই।

কেমন থাকবে দক্ষিণবঙ্গের আবহাওয়া?

হট-ডে পরিস্থিতি দক্ষিণবঙ্গে। শনিবার সাত জেলাতে তাপপ্রবাহের পরিস্থিতি তৈরি হবে। দক্ষিণ ২৪ পরগনা, পশ্চিম মেদিনীপুর, ঝাড়গ্রাম,বাঁকুড়া, পুরুলিয়া, বীরভূম, পশ্চিম বর্ধমান জেলাতে আগামী ২৪ ঘন্টায় তাপপ্রবাহের প্রভাব ফেলতে পারে।
পশ্চিমের জেলায় গরম অনেকটাই বেশি অনুভূত হবে। তাপমাত্রা সামান্য বাড়তে পারে। গরমে হাঁসফাঁস করবে দক্ষিণবঙ্গের মানুষজন। অবস্থা হবে কাল থেকে চার পাঁচ দিন একই রকম তাপমাত্রা থাকবে। বৃষ্টির কোনও সম্ভাবনা নেই।

কেমন থাকবে কলকাতার আবহাওয়া?

কলকাতার আজ সর্বনিম্ন তাপমাত্রা ২৬.৪ ডিগ্রি। দিনের সর্বোচ্চ তাপমাত্রা ছিল ৩৭.৬ ডিগ্রি। সকালে হালকা কুয়াশা ধোঁয়াশা। সর্বোচ্চ ও সর্বনিম্ন দুই তাপমাত্রাই স্বাভাবিকের চেয়ে বেশি। সকালের মনোরম পরিবেশ কার্যত উধাও। বেলা বাড়লে ধীরে ধীরে উষ্ণতা আরো বাড়বে। পরিষ্কার আকাশ। দিনভর গরমের অস্বস্তি। বৃষ্টির সম্ভাবনা নেই। আগামী কয়েকদিন স্বাভাবিকের চেয়ে দুই থেকে চার ডিগ্রি সেলসিয়াস তাপমাত্রা বেশি থাকবে বলে অনুমান আবহাওয়াবিদদের।